section_heading: Povijest
paragraph_text: mini|200px|okvir|position=right|Porodica Kurtović iz sela Začula U dubrovačkim izvorima selo Začula se pisalo na različite načine: Xazula, Çaçula, Zaççula, Xaçola, Azula i Sazule. Marko Vego razlog ovog raznovrsnog načina bilježenja sela, ali i imena i prezimena, nalazi u nedovoljnom ili nikakvom poznavanju dubrovačkih pisara srpskog ili hrvatskog jezika. Drugi razlog bi mogao biti u nepostojanju pravopisnog standarda za nazive susjednih krajeva, pa se upisivanje manjih mjesta te imena i prezimena njihovih stanovnika prepuštala na slobodu i maštovitost svakog pisara. Većina građe o povijesti sela i starim Začuljanima potiče iz Državnog arhiva u Dubrovniku.